Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: korlátozása elfogadható [34/1994. (VI.24.) AB határozat.].
Paragraph Index: 1678

3. Köszönöm az Ön által megküldött alkotmánybírósági határozatokat, amelyeket magam is elég alaposan ismerek. Az a korábbi megjegyzésem, hogy a nyelvtani, logikai, rendszertani és történeti jogértelmezés a szocialista jogtudományban kedvelt volt, igen enyhe megfogalmazás, hisz ez a szakirodalomban, a magyar szocialista jogelmélet egyik kánonjaként is ismert. Ez azonban nem értékítélet, mert egyfelől a szocialista jogtudomány hordozott értékeket, másrészt az említettek nem annak kizárólagos kategóriái. Véleményem szerint a jogértelmezés más módszerei mellett akár ezek is alkalmazhatóak. Ellenben azt továbbra is kifogásolhatónak tartom, ha a jogalkalmazó közigazgatás valamilyen napi érdek nyomására a törvény világos tartalmával szemben kezd jogértelmezési műveletekbe. Végül engedje meg, hogy kifejezzem készségemet a korábban kölcsönösen hasznosnak bizonyult együttműködés folytatására. Budapest, 2000. február 21. Üdvözlettel: Dr. Majtényi László A MAGYAR KÖZTÁRSASÁG TÁRCA NÉLKÜLI MINISZTERE Dr. Majtényi László úrnak adatvédelmi biztos 1054 Budapest Tüköry u. 3. Tisztelt Adatvédelmi Biztos Úr! A „Kriminális” című hetilap által közölt dokumentumok államtitokká minősítésének jogszerűségével kapcsolatos adatvédelmi biztosi ajánlásának a polgári nemzetbiztonsági szolgálatokat érintő javaslataival összefüggésben az alábbiakról tájékoztatom: I. 1. számú javaslatában megállapítja, hogy a „Kriminális” című hetilap 1999. május 27-i számának, 5—19. oldalain közölt dokumentumok jogszerű minősítése nem történt meg, ezért minősített iratoknak nem tekinthetők. Az ajánlásában 2. számú dokumentumként megjelölt, „Jegyzőkönyv meghallgatásról” című dokumentum tekintetében ezzel a megállapítással nem értek egyet. Álláspontja szerint a dokumentumot arra fel nem hatalmazott személy, pontosan nem tisztázható körülmények között minősítette. A meghallgatási jegyzőkönyv és az arról készült jelentés egy iratot alkotnak: a jegyzőkönyv a jelentés mellékletét képezi, így az irat minősítése és az elkészítés dátuma a jelentésről készült adathordozóról egyértelműen megállapítható. Az iratot Diószegi Miklósné tanácsos asszony 1998. június 11-én minősítette az államtitokról és a szolgálati titokról

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes